**Prekybos centro „CUP” dovanų kortelių platinimo sąlygos ir taisyklės**

1. Šios taisyklės galioja nuo 2023-10-09.
2. Šis dokumentas nustato prekybos centro „CUP“ (veikiančio adresu Upės g. 9, Vilniuje) platinamų dovanų kortelių (toliau vadinama Kortelė) sąlygas ir taisykles.
3. Pirkėjas, įsigydamas Kortelę, sutinka su šiomis Kortelės naudojimo sąlygomis ir taisyklėmis. Pirkėjas, įsigijęs Kortelę ir vėliau perleisdamas tą Kortelę kitam asmeniui, įsipareigoja informuoti tą kitą asmenį (būsimąjį Kortelės turėtoją) apie šias Kortelių platinimo sąlygas ir taisykles.
4. Prosperitas Baltica, UAB (toliau vadinama Platintojas) vykdo Kortelių platinimo programą, kurios metu fiziniai ir juridiniai asmenys (toliau vadinama Pirkėjas) gali atlikti išankstinį apmokėjimą ir gauti tą apmokėjimą patvirtinančią Kortelę, kuria vėliau gali atsiskaityti už pirkinius prekybos centre „CUP“ veikiančiose prekybos vietose, pažymėtose specialiu ženklu ar informacija (toliau vadinama Partneriai), gauti kitas su Kortelių platinimu susijusias papildomas paslaugas ar atlikti susijusias funkcijas (toliau vadinama Kortelių platinimo programa).
5. UAB „Gera Dovana” (toliau vadinama Administratorius) pagal su Platintoju sudarytą sutartį administruoja Platintojo vykdomą Kortelių platinimo programą: organizuoja Kortelių platinimą, organizuoja su Kortelių platinimu susijusių papildomų paslaugų teikimą asmenims, turintiems Kortelę (toliau vadinama Kortelių turėtojai), tarpininkauja vykdant atsiskaitymus, susijusius su Kortelių platinimo programa. Administratorius veikia Platintojo vardu.
6. Pirkėjams Korteles parduoda ir Kortelių turėtojams su Kortelių platinimu susijusias papildomas paslaugas teikia įmonė, turinti šiai veiklai skirtą klientų aptarnavimo vietą (toliau vadinama Kortelių platinimo vieta) ir veikia pagal sutartį, sudarytą su Platintoju ir Administratoriumi (toliau vadinama Kortelių pardavėjas). Kortelių pardavėjas veikia Platintojo vardu.
7. Kortelė – tai speciali nustatytos formos kortelė ar kita patvari laikmena su Kortelės informacija, kuri patvirtina Pirkėjo išankstinio mokėjimo faktą ir suteikia Kortelės turėtojui teisę įsigyti Partnerio parduodamas prekes ar paslaugas. Kortelė yra daugkartinė, t.y. joje esančią pinigų sumą galima panaudoti per kelis kartus pas skirtingus Partnerius.
8. Kortelėje nurodoma ir/ar įrašoma informacija: Kortelės pavadinimas, Kortelės identifikacijos numeriai (pateikiami skaitmenimis, grafiniais kodais), kita informacija, reikalinga tinkamai informuoti Pirkėją, atlikti Kortelės funkcijas.
9. Kortelėje gali būti nurodoma ir/ar įrašoma ši informacija: Kortelės vertė (nominalas), Kortelės galiojimo pradžios ir pabaigos datos. Jei ši informacija Kortelėje nenurodoma, ją galima nemokamai sužinoti Kortelių platinimo vietoje.
10. Kortelės galiojimo pradžios data sutampa su Kortelės pardavimo data.
11. Kortelę galima įsigyti internetu [www.geradovana.lt](http://www.geradovana.lt) ir Kortelių platinimo vietose. Informacija apie Kortelių platinimo vietas pateikiama Platintojo interneto svetainėje [www.cup.lt](http://www.cupvilnius.lt).
12. Įsigyjant Kortelę internetu ir pasirinkus pristatymą elektroniniu paštu, Pirkėjui išsiunčiamas daugkartinio panaudojimo dovanų kuponas. Internetu pirktas, dar galiojantis ir nepanaudotas daugkartinio panaudojimo dovanų kuponas Pirkėjui/Kortelės turėtojui pageidaujant Kortelių platinimo vietoje gali būti nemokamai pakeistas į Kortelę.
13. Savitarna – internetinis <https://www.geradovana.lt/dovanu-cekiu-savitarna> puslapis, kuriame Kortelės turėtojas, suvedęs reikiamus identifikacinius duomenis gali pasitikrinti Kortelės likutį bei galiojimą.
14. Kortelės QR kodas – ant Kortelės esantis dviejų dimensijų juodų taškų tinklelis baltame fone, į kurį nukreipus savo mobilųjį įrenginį, turintį specialią programą (nemokamai atsisiunčiama programėlė (angl. application) „QR code reader“) ir nuskaičius Kortelės QR kodą, pateikiamas Kortelėje esantis likutis bei likučio galiojimas.
15. Naujai įsigyta Kortelė galioja 6 (šešis) mėnesius nuo jos įsigijimo dienos. Išskirtiniais atvejais (vykstant akcijoms ar pan.) gali būti išduodamos ilgesnio galiojimo Kortelės.
16. Atsižvelgiant į Kortelės turėtojo privatumą, informacija apie Kortelės turėtoją nekaupiama, be asmens sutikimo nenaudojama reklaminiais tikslais ir trečiosioms šalims neperduodama.
17. Kortelės parduodamos/išduodamos pasirenkamos vertės nominalu, kurio sumą pirkėjas gali pasirinkti 0,01€ tikslumu, nuo mažiausios 10 € iki didžiausios 500 € sumos nominalo. Išskirtiniais atvejais (vykstant akcijoms ar pan.) gali būti išduotos kitų nestandartinių nominalų Kortelės.
18. Už įsigyjamą Kortelę ir už su Kortelių platinimu susijusias papildomas paslaugas atsiskaityti galima grynaisiais pinigais arba atliekant išankstinį apmokėjimą pavedimu (jei Kortelės platinimo vietoje yra galimybė priimti apmokėjimą pavedimu) ar kitais Kortelių platinimo vietoje naudojamais būdais. Kortelių platinimo vietoje atsiskaitymo būdai už Kortelių pardavimą ir su Kortelių platinimu susijusias papildomas paslaugas gali nesutapti su veikiančiais atsiskaitymo būdais už kitas prekes ar paslaugas (pvz. už Korteles gali būti nepriimami atsiskaitymai banko kortele ar pan.).
19. Perkant Kortelę (-es), PVM sąskaita-faktūra neišrašoma. Pirkėjui pageidaujant, išrašomas Kortelių priėmimo-perdavimo aktas. PVM sąskaitas-faktūras galime išrašyti ne vėliau, kaip iki kito mėnesio 4 d. Pvz., jei pirkimas atliktas 2023 m. sausio 13 d., PVM sąskaitą-faktūrą galime išrašyti iki 2023 m. vasario 4 d. (imtinai).
20. Kortelės turėtojas gali naudotis šiomis su **Kortelių platinimu susijusiomis papildomomis paslaugomis**:
    1. **Kortelės galiojimo termino pratęsimas**. Paslauga teikiama Kortelių platinimo vietose pateikus Kortelę šia tvarka:
       1. Pratęsti galiojimo terminą galima Kortelei, kuri yra dar nepanaudota ar nepilnai panaudota, tačiau jos galiojimas jau baigėsi ir nuo jos pardavimo praėjo ne daugiau, nei 12 (dvylika) mėnesių.
       2. Pratęsti Kortelę galima papildomam iki 6 (šešių) mėnesių terminui (skaičiuojant nuo pratęsimo dienos), bet ne ilgesniam, nei 12 (dvylika) mėnesių terminui nuo Kortelės pardavimo dienos.
       3. Kortelės turėtojui už kiekvienos Kortelės pratęsimą taikomas 1,45 € mokestis.
       4. Pratęsiant Kortelės galiojimą, iš Kortelės turėtojo Kortelė nėra paimama.
       5. Pratęsiamas tik nepanaudotas Kortelės likutis.
       6. Praėjus 12 (dvylikai) mėnesių nuo Kortelės įsigijimo nepanaudotas Kortelės likutis prarandamas, Kortelė anuliuojama ir negali ilgiau būti naudojama.
    2. **Kortelės pakeitimas**: kai Kortelė yra sugadinta, tačiau ją identifikuoti yra įmanoma ar tiesiog to pageidauja teisėtas Kortelės turėtojas. Paslauga teikiama šia tvarka:
       1. Paslauga suteikiama pateikus galiojančią, dar nepanaudotą ar nepilnai panaudotą Kortelę.
       2. Kortelės turėtojui už kiekvienos Kortelės pakeitimą taikomas 1,45 € mokestis.
       3. Pakeičiant Kortelę, ši yra paimama iš Kortelės turėtojo (jos galiojimas yra galutinai sustabdomas) ir vietoj jos išduodama nauja Kortelė.
       4. Naujai išduotos Kortelės galiojimas išlieka nepakitęs, o nominalo suma (vertė) lygi sumai, kuri dar nebuvo panaudota pirkiniams.
       5. Pakeitus Kortelę gali keistis identifikaciniai numeriai, Kortelės tipas.
       6. Už naują išduodamą Kortelę gali būti taikomas vienkartinis mokestis.
    3. **Informacijos apie Kortelę teikimas**: Kortelės turėtojas Kortelių platinimo vietoje, Savitarnoje ar parduotuvėje gali pateikti turimą Kortelę (pasinaudoti turima Kortele) ir gauti informaciją apie jos galiojimą, nepanaudotą likutį ir pan. Paslauga teikiama šia tvarka:
       1. Paslauga teikiama tuomet, kai Kortelė yra galiojanti ir ją įmanoma identifikuoti (Kortelė nesugadinta, įmanoma nuskaityti/perskaityti Kortelės identifikacinius numerius).
       2. Už informacijos teikimą mokestis netaikomas.
       3. Suteikus informaciją, Kortelė yra grąžinama Kortelės turėtojui, išskyrus tuos atvejus, jei yra įtarimų, kad Kortelė panaudota nusikalstamai veikai ar pažeidžiant šias taisykles.
21. Kortelė nėra grąžinama ar keičiama į pinigus.
22. Po paskutinio atsiskaitymo, kai Kortelės likutis 0,00 €, Kortelė iš jos turėtojo gali būti paimama.
23. Kortele negalima atsiskaityti už tabako ir alkoholio gaminius bei lošimo paslaugas.
24. Jei prekės (-ių), už kurią (-as) atsiskaitoma Kortele, kaina yra didesnė nei Kortelės nominali vertė, trūkstamą sumą pirkėjas gali primokėti papildomai.
25. Jei prekės (-ių), už kurią (-as) atsiskaitoma Kortele, kaina yra mažesnė nei Kortelės nominali vertė, nuo Kortelės nuskaitoma tik prekei (-ėms) apmokėti reikalinga suma.
26. Tol, kol Kortelė galioja ir joje yra reikiamas pinigų likutis, ja atsiskaityti už pirkinius galima neribotą kiekį kartų.
27. Partneris turi teisę nepriimti atsiskaitymui Kortelės, jei ši yra sugadinta, neįmanoma perskaityti/nuskaityti Kortelės identifikacinio numerio.
28. Grąžinant prekes, už kurias (pilnai ar iš dalies) buvo atsiskaityta Kortele, Partneris (parduotuvė kuriai yra grąžinamos prekės) turi teisę tą pinigų sumą, kuri buvo apmokėta Kortele, klientui sugrąžinti taip pat Kortele per 7 (septynias) dienas nuo prekių grąžinimo.
29. Jei Kortelė yra sugadinta, tačiau galima ją identifikuoti (perskaityti/nuskaityti Kortelės identifikacinius numerius), Kortelės turėtojas gali Kortelių platinimo vietoje pateikęs šią Kortelę pasinaudoti Kortelių papildomomis paslaugomis ir pasikeisti Kortelę į naują.
30. Jei Kortelė yra sugadinta ir neįmanoma jos identifikuoti, tokia Kortelė atgal nepriimama, pinigai už ją negrąžinami, tokios Kortelės turėtojui neteikiamos Kortelių papildomos paslaugos (Kortelės galiojimo pratęsimas ir kitos paslaugos).
31. Nuo Kortelės įsigijimo momento Kortelės turėtojas yra pats asmeniškai atsakingas už Kortelės saugumą. Kortelės turėtojas užtikrina, kad Kortelės identifikaciniai duomenys (Kortelės numeriai, grafiniai kodai ir pan.) netaps žinomi tretiesiems asmenims (kurie, pasinaudoję svetimos Kortelės identifikaciniais numeriais, galėtų suklastoti Kortelę, ja pasinaudoti ir/ar kitaip pakenkti Kortelės turėtojo interesams). Kortelės turėtojas, sužinojęs, kad jo Kortelės identifikaciniai duomenys gali būti žinomi tretiesiems asmenims, privalo nedelsiant pasinaudoti šiomis Kortelėmis atsiskaitymui arba atlikti Kortelės pakeitimą, arba kreiptis į teisėsaugos institucijas. Nuo Kortelės pardavimo/pateikimo Kortelės turėtojui (Pirkėjui), Platintojas ar Administratorius už Kortelės saugumą nebeatsako.
32. Jei Kortelės turėtojas pažeidė šias taisykles ir/ar dalyvavo Programoje pažeisdamas LR įstatymus ir/ar užsiėmė veikla, kuri gali būti laikoma sąmoningu kenkimu Platintojui, Administratoriui, Partneriams, Kortelių pardavėjams, kitiems Kortelių turėtojams ar kitiems Programos dalyviams, Kortelės turėtojo Kortelė gali būti anuliuota ir pinigai negrąžinami, šiam asmeniui gali būti atsisakyta parduoti naujas Korteles ar teikti su Kortelių platinimu susijusias papildomas paslaugas, apie šį asmenį ir jo veiksmus gali būti pranešama teisėsaugos institucijoms.
33. Šios Kortelių platinimo sąlygos ir taisyklės gali būti keičiamos, apie pakeitimus paskelbus ne vėliau kaip prieš 15 dienų tuo pačiu būdu, kokiu buvo paskelbtos šios taisyklės.
34. Informacija apie Korteles teikiama internete www.cup.lt, www.geradovana.lt, paskambinus į prekybos centra „CUP” telefonu +370 650 38853 ar į „Gera dovana” (8 5) 205 2099 bei Kortelių platinimo vietose.
35. Prekybos centre „CUP“ gali būti Partnerių, už kurių prekes ar paslaugas negalima pilnai ar dalinai apmokėti Kortele. Tokių Partnerių sąrašas pateikiamas [www.cup.lt](http://www.cupvilnius.lt).
36. Kortelė gali būti nepriimta kaip atsiskaitymo priemonė jei įtariama, kad Kortelė yra suklastota ar ji yra pažeista.
37. Kortelės turėtojas ar kitas suinteresuotas asmuo dėl netinkamo Kortelių platinimo programos vykdymo turi teisę pateikti raštišką pretenziją Administratoriui adresu: UAB „Gera dovana”, J. Jasinskio g. 16A, LT-03163, Vilnius, Lietuva. Administratorius per 30 dienų išnagrinėja pretenziją ir suinteresuotam asmeniui pateikia atsakymą Administratoriaus buveinėje, paštu, elektroniniu paštu ar kitu suderintu būdu.